Diari Oficial de la Generalitat Valenciana


Sumari del DOGV 6868, del 24-09-2012 (2012/8439)

Notificació de la sentència i interlocutòria d'aclariment dictada en el juí verbal número 552/2005.
---------------------------------------------------------------------------------------------------

### Dades del document

Número de DOGV
:   6868

Data del DOGV
:   24-09-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/8439


Organisme emissor
:   Jutjat de Primera Instància número 3 d'Orihuela

Tipus de document
:   Edicte

Notificació de la sentència i interlocutòria d'aclariment dictada en el juí verbal número 552/2005. [2012/8439]  
Juí verbal 000552/2005   
Part demandant: mercantil Lozar Tratamientos del Agua, SLU.   
Part demandada: Compuestos de PVC y Caucho Termoplástico, SL.  
Sobre: -  
Mª Jesús Pérez Gálvez, secretària judicial del Jutjat de Primera Instància número 3 d'Orihuela, faig saber:  
Que en el juí esmentat s'ha dictat la resolució que té la dispositiva i interlocutòria d'aclariment, literalment, com seguix:  
«Dispositiva  
Estime la demanda interposada pel procurador senyor Díez Saura, en nom i representació de Lozar Tratamientos del Agua, SLU, contra Compuestos de PVC y Caucho Termoplástico, en situació processal de rebel·lia, i condemne Compuestos de PVC y Caucho Termoplástico a pagar a Lozar Tratamientos del Agua, SLU, la quantitat de 401,473 euros més l'interés legal dels diners d'esta quantitat des del 6 de juliol de 2005 fins a la data de notificació d'esta sentència, més, sobre el total que resulte de l'anterior, el mateix interés incrementat en dos punts des de la notificació d'esta sentència fins que s'execute totalment; així com les costes causades en este procediment.   
  
Contra esta resolució es pot interposar un recurs d'apel·lació que serà resolt per l'Audiència Provincial d'Alacant, amb seu a Elx, si es prepara conforme establix l'article 457 de la Llei 1/2000, de 7 de gener d'Enjudiciament Civil, dins del termini de cinc dies comptador des de l'endemà del dia que es notifique esta resolució.   
Esta és la meua sentència, de la qual s'expedirà una testimoniança perquè s'unisca a les actuacions, que pronuncie, mane i firme.   
Publicació. La sentència anterior ha sigut llegida i publicada per la jutgessa que la va dictar, mentres celebrava audiència pública el mateix dia de la seua data; en done fe.  
Interlocutòria   
Jutgessa que la dicta: Joaquina de la Peña Saavedra Ponce.   
Lloc: Orihuela.  
Data: 6 de maig de 2009.  
Fets   
Únic. El procurador senyor Díez ha sol·licitat l'aclariment de la sentència dictada en estes actuacions pel fet de contindre un error de transcripció, ja que fa referència a euros quan en realitat ha de referir-se a pessetes.   
Raonaments de dret  
Únic. L'article 214 de la Llei 1/2000, d'Enjudiciament Civil (LECn), després de proclamar el principi que els tribunals no podran variar les resolucions judicials una vegada firmades, admet, no obstant això, la possibilitat d'aclarir-ne algun concepte fosc, d'ofici o a petició de part, sempre que tinga lloc en el breu termini que assenyala el precepte esmentat. En este cas pertoca aclarir la resolució en el sentit sol·licitat pel procurador Antonio Díez Saura, pel fet d'haver-se comés un error de transcripció en la referència a euros i no a pessetes.  
  
Part dispositiva   
S'aclarix la sentència de data 11 de desembre de 2008 en el sentit següent:   
1. El fonament de dret segon ha de quedar com seguix:  
"Segon. D'acord amb els articles 1100 i 1108 del Codi Civil pertoca condemnar també els demandats a pagar els interessos moratoris (que, atés que no hi ha conveni, consistix en l'interés legal dels diners) respecte de la quantitat de 2.412,90 euros (401.573 pessetes), des de la data de la reclamació extrajudicial, 6 de juliol de 2005, fins a la notificació de la sentència".  
2. La dispositiva de la resolució esmentada queda com seguix:  
"Dispositiva  
Estime la demanda interposada pel procurador senyor Díez Saura, en nom i representació de Lozar Tratamientos del Agua, SLU, contra Compuestos de PVC y Caucho Termoplástico, en situació processal de rebel·lia, i condemne Compuestos de PVC y Caucho Termoplástico a pagar a Lozar Tratamientos del Agua, SLU, la quantitat de 2.412,90 euros (401.573 pessetes) més l'interés legal dels diners d'esta quantitat des del 6 de juliol de 2005 fins a la data de notificació d'esta sentència, més, sobre el total que resulte de l'anterior, el mateix interés incrementat en dos punts des de la notificació d'esta sentència fins que s'execute totalment; així com les costes causades en este procediment".   
  
Mode d'impugnació: esta resolució forma part de [...], i es comptarà el termini per a recórrer en contra des de la notificació d'esta interlocutòria (art. 448,2 LECn).   
Ho disposa i firma el jutge. En done fe».  
Atés que es desconeix el domicili o residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el Diari Oficial de la Comunitat Valenciana, per a portar a efecte la diligència de publicació.  
  
Orihuela, 11 de maig de 2012.- La secretària judicial: M.ª Jesús Pérez Gálvez.